Inspirasiekos met SARIE - bokmelkkaas op Loxton! | SARIE
Inspirasiekos met SARIE – bokmelkkaas op Loxton!	deur Herman Lensing
Die Karoo is vol verrassings en beslis ’n plek wat gou in jou hart kom sit. Met die kenmerkende geur van Karoobos en gasvryheid oorrompel dié wêreld jou soos die warm liefde van ’n ma. Hy veroorsaak dat jy verlang, hy maak jou verlief en hy maak jou trots op sy mense. Ry jy verby Loxton, kan jy dit dalk miskyk as jy jou oë twee keer knip. Maar as jy daar stilhou, wag ’n wêreld van geur en smaak jou in.
Die melk is hoog in bottervet en daarom perfek vir kaasmaak. Enige kaasmaker wil melk gebruik wat hoog is in vet – ons weet mos dit smaak lekker. Die Karoo is bekend vir skaapvleis, maar dis net so ’n goeie plek om bokke groot te maak. Hulle is gelukkig hier.
Die kaas is oral beskikbaar en jy kry dit by die meeste supermarkte soos Checkers en Food Lover’s Market. Ons eksperimenteer op die oomblik met nuwe produkte, onder meer bokbotter.
Bokmelkkaas-patee met papierbrood genoeg vir 4
Verhit oond tot 220 ˚C. Plaas al die bestanddele in ’n mengbak en knie tot ’n ferm deeg met ’n gladde voorkoms. Verdeel deeg in 4 ewe groot balle en laat rus vir 5 minute. Bestrooi werkvlak met ’n dun lagie meel en rol elke bal deeg papierdun uit. Plaas op ’n bakplaat wat met bakpapier uitgevoer is en bak vir sowat 5 – 8 minute of tot goudbruin en krakerig